Možné tehotenstvo
Dobrý deň. Užívam poctivo HAK KarHleight. Na konci januára som užívala atb penclav. Počas užívania atb sme mali s priateľom nechránený pohlavný styk, ejakulát skončil vo vagíne. Nasledujúce menštruačné krvácanie som mala ešte slabšie a kratšie ako obvykle. Test bol negatívny. Je možné tehotenstvo?
Dobrý deň
Ďakujeme za Vašu otázku
Pri užívaní antibiotík Penlac dochádza k potlačeniu (narušeniu) mikroflóry čreva, čoho následkom môže byť zoslabenie účinku perorálnej antikoncepcie a riziko jej zlyhania. Z tohto dôvodu sa odporúča preventívne používať aj inú metódu antikoncepcie (napríklad kondóm) počas liečby, ako aj minimálne 7 dní po skončení užívania antibiotík.
Taktiež sa odporúča počas tejto liečby užívať probiotiká pre obnovu črevnej mikroflóry.
Intenzita aj dĺžka menštruácie je ovplyvnená viacerými faktormi. Medzi najčastejšie faktory, ktoré môžu ovplyvniť menštruáciu patrí stres, úzkosť, výkyvy telesnej hmotnosti (nárast aj úbytok hmotnosti), syndróm polycystických vaječníkov, hormonálna nerovnováha, nadmerná fyzická aktivita, prebiehajúce ochorenie, užívanie liekov a iné. Konkrétnu príčinu zmeny intenzity a dĺžky menštruácie, prípadné vylúčenie alebo potvrdenie tehotenstva, môže určiť len gynekológ na základe vyšetrenia.
Prajem pekný zvyšok dňa
S pozdravom, PharmDr. Lucia Kubáňová